  Анжелика Тихонова корреспондент 2019-тӥ арын Удмуртиысь пичи гуртъёсын улӥсьёслэсь тазалыксэс эскерон понна 8 мобильной огъетъёс басьтозы. Со сярысь элькунысь Тазалыкез утёнъя министерстволэн пресс-службаез ивортэ. Интыысь интые ветлӥсь эм огъетъёсты Росси азьмуртэныз Владимир Путинэн киӵолтэм «Здравоохранение» йӧскалык ӵектос улсын басьтозы Элькунын бадӟым саклык висъяське калыклы эмъюрттэт басьтыны луонлыкъёсты будэтонлы, висёнъёсты алон ужрадъёслы. Интыысь интые ветлӥсь эм огъетъёс та ужын туж юртто. 2017-тӥ арысен Удмуртиын 4 сыӵе огъетъёс басьтэмын ни: одӥг - 2017-тӥ арын, куинь – 2018-тӥын, кыкез со пӧлысь флоюорографен, одӥгез - маммограф Удмуртиысь Тазалыкез утёнъя министерстволэн пресс-службаезТа арняе эм огъетъёс Можга, Кез ёросъёсын ужало, маммографен машинаын Вавож ёросысь нылкышноосты эскеро. 2019-тӥ арын интыысь интые ветлӥсь огъетъёс 600-лэсь ятыр гуртъёсы вуылӥзы, эмчиос Удмуртиысь тужгес кыдёкысь гуртъёсын улӥсь 20 сюрслэсь ятыр адямиосты эскеризы но визь-кенеш сётӥзы. Со сяна, Удмуртиын азьвыл аръёсы басьтэм эшшо куинь огъетъёс ужало: одӥг нылпиослы огъет, одӥг маммограф но одӥг флюорограф. Озьы ик Балезино ёросын интыысь интые ветлӥсь фельдшер-акушер пункт ужа. Тодэ вайытом, 2020-тӥ арын Удмуртиын 47 фельдшер-акушер пунктъёсты воштозы.  Тегъёс: Мерлык Ижкар Удмуртия Тазалык Тазалыкезутёнъяминистерство  